Na temelju članka 35. stavak 1. alineja 4. Zakona o predškolskom odgoju i obrazovanju ( Narodne novine br. 10/97., 107/07., 94/13, 98/19), i članka 43. Statuta Dječjeg vrtića JUREK, Upravno vijeće dječjeg vrtića JUREK na svojoj 8. sjednici održanoj dana 13. siječnja 2022. godine donosi

DOPUNU PRAVILNIKU

o upisu djece i ostvarivanju prava i obveza

korisnika usluga u Dječjem vrtiću JUREK

Članak 1.

Ovom Dopunom Pravilniku o upisu djece i ostvarivanju prava i obveza korisnika u Dječjem vrtiću JUREK KLASA: 601-02/21-02/003, URBROJ: 2113-60-03-21-1 od 12. kolovoza 2021. godine (u daljnjem tekstu Pravilnik) članak 4. Pravilnika dopunjuje se se člankom 4.a:

„Svaki opravdani izostanak koji je korisnik prijavio umanjuje iznos učešća roditelja u financiranju ekonomske cijene vrtića u primarnom desetosatnom programu u sljedećim postocima:

* kontinuirani izostanak korisnika od 5 dana ( 1 radni tjedan) -10% utvrđenog iznosa učešća u ekonomskoj cijeni
* kontinuirani izostanak korisnika od 10 dana ( 2 radna tjedna ) – 20% utvrđenog iznosa u ekonomskoj cijeni vrtića
* kontinuirani izostanak djeteta od 15 dana ( 3 radna tjedna ) – 30% utvrđenog iznosa učešća u ekonomskoj cijeni vrtića
* kontinuirani izostanak djeteta od 30 dana ( jedan mjesec) ako je dijete izostalo zbog bolesti ili korištenje godišnjeg odmora roditelja – 50% utvrđene ekonomske cijene. Za ostvarivanje ovog prava **roditelj je dužan priložiti liječničku potvrdu ili potvrdu o korištenju godišnjeg odmora.**
* kontinuirani izostanak djeteta više od 30 dana zbog bolesti ili oporavka nakon bolesti- roditelj se u potpunosti oslobađa utvrđenog iznosa učešća u ekonomskoj cijeni uz **predočenje liječničke potvrde“.**

Članak 2.

Dopunjuje se članak 25. Pravilnika:

„Roditelji su dužni najkasnije do 25. u mjesecu podmiriti obaveze sudjelovanja u participaciji utvrđene ekonomske cijene za tekući mjesec.

Obračun umanjenja iznosa učešća roditelja u sudjelovanju ekonomske cijene vrtića , a na temelju ostvarivanja prava na popust koja su donesena ovim Pravilnikom, roditeljima će se obračunati na uplatama sljedeći mjesec“

PRIJELAZNE I ZAVRŠNE ODREDBE

Ova Dopuna Pravilniku će se objaviti na Oglasnoj ploči Dječjeg vrtića JUREK i oglasnoj ploči Općine Gornja Stubica.

KLASA: 601-2/21-02/003

URBROJ: 2113-60-03-22-2

Predsjednica Upravnog vijeća

Dječjeg vrtića JUREK

Marina Sviben Družinec, dipl. psiholog

Utvrđuje se da je ova Dopuna Pravilniku o upisu djece i ostvarivanju prava i obveza korisnika usluga u Dječjem vrtiću JUREK objavljena na Oglasnoj ploči Dječjeg vrtića JUREK dana 13. siječnja 2022., a stupa na snagu 14. siječnja 2022. godine.

Ravnateljica Dječjeg vrtića JUREK:

Božica Hrestak